ગામના સરપંચ મનોજભાઈ ભુવાની રાહબરી હેઠળ ચિત્રોડ ગીર ગામેથી વિશાળ સંખ્યામાં આવેલ તમામ સમાજના ભાઈ બહેનોએ જણાવ્યું હતું કે તાલાલા પંથકની પ્રજાના અબાધિત અધિકારો ઉપર તરાપ મારતા ઈકોનો કાળો કાયદો અમલમાં આવશે તો પ્રજા તથા ખેડૂતો પાયમાલ થઈ જશે તેમજ કાયમી જંગલ ખાતાના ત્રાસનો સામનો કરવો પડે તેવી સ્થિતિ ઉભી થશે માટે કાયમી સિંહ પ્રત્યે આદર, માન અને અવિરત પ્રેમ આપતી તાલાલા પંથકની વન્ય પ્રાણી પ્રત્યે લાગણી ધ્યાને લઈ તાલાલા પંથકમાં પણ અન્ય વિસ્તાર પ્રમાણે પ૦૦ મીટરમાં ઈકોનો કાયદો લગાડવા માગણી કરી હતી.